GiliGold/VAD_KnessetCorpus huggingface dataset:
<עידו בן יצחק: הצעת חוק כלי הירייה (תיקון מס' 19) (כניסה למטווחים), התשע"ו-2016 החלפת סעיף 7ב בחוק כלי ירייה התש"ט-1949, במקום סעיף 7ב יבוא: "7ב.
<עידו בן יצחק: ציות להוראות במטווח הרשות המוסמכת תקבע הוראות קבע לעניין מטווח קליעה (בסעיף זה – הוראות קבעׂ) לרבות בעניינים המפורטים להלן: תנאים לכניסה למטווח.
<עידו בן יצחק: סוג כלי ירייה והתחמושת המותרים לשימוש במטווח.
<עידו בן יצחק: חובותיהם של בעלי תפקידים במטווח לרבות לעניין ניהול המטווח, פיקוח על המתאמנים במטווח והדרכתם.
<עידו בן יצחק: אופן השימוש בכלי הירייה במטווח.
<עידו בן יצחק: בטיחות והגנה לרבות אמצעי בטיחות נדרשים.
<עידו בן יצחק: טיפול בפגיעות גוף שאירעו בשטח המטווח.
<עידו בן יצחק: מבנה המטווח.
<עידו בן יצחק: חובות תיעוד ורישום בעניינים אלה: המתאמנים במטווח וכלי הירייה שהשתמשו בהם.
<עידו בן יצחק: תקינות המטווח ואמצעי הבטיחות בו וכן ליקויים בתקינותם.
<עידו בן יצחק: אירועי בטיחות שאירעו במטווח או פגיעות בגוף.
<עידו בן יצחק: בהוראות הקבע רשאית הרשות המוסמכת לשם שמירה על הבטיחות במטווח לקבוע הוראות שונות בכל הנוגע לתנאים לכניסה למטווח, לסוג כלי הירייה והתחמושת המותרים לשימוש או לתיעוד, לרישום של אימון במטווח, לעניין המנויים להלן: בעל רישיון או הרשאה להחזקת כלי ירייה לפי חוק זה ומבקש רישיון הרשאה כאמור.
<עידו בן יצחק: מי שאינו בעל רישיון או הרשאה להחזקת כלי ירייה לפי חוק זה.
<עידו בן יצחק: תייר חוץ כהגדרתו בחוק שירותי תיירות התשל"ב-1976.
<עידו בן יצחק: כאן אנחנו מוסיפים: ספורטאי רשום בהתאחדות או באיגוד לעניין ענף ספורט הקליעה.
<עידו בן יצחק: הנמצא במטווח קליעה יקיים בו את הוראות הקבע ואת ההוראות שניתנו על פיהן.
<עידו בן יצחק: הוראות הקבע יוצגו בכניסה למטווח במקום הנראה לעין ויפורסמו באתר האינטרנט של המשרד לביטחון פנים.
<עידו בן יצחק: על אף האמור בסעיף זה, במטווחי הקליעה של צבא הגנה לישראל ושל משטרת ישראל, ינהג כל הנמצא בהם לפי הפקודות שהוציאו הצבא או המשטרה לעניין זה ושהוצגו בכניסה למטווח במקום הנראה לעין ולפי ההוראות שניתנו.
דוד אמסלם: אני רוצה להביע את הצעת החוק להצבעה.
דוד אמסלם: מי בעד הצעת החוק כפי שהוקראה על ידי היועץ המשפטי?
דוד אמסלם: הצעת החוק אושרה לקריאה שנייה ושלישית.
ענת ברקו: תודה רבה אדוני היושב ראש.
דוד אמסלם: צהריים טובים, אני מתכבד לפתוח את ועדת הפנים והגנת הסביבה בנושא: 1.
דוד אמסלם: החלת החוק להסדרת הביטחון בגופים ציבוריים, התשנ"ח-1998, על נמלי הים אשדוד וחיפה.
דוד אמסלם: החלת החוק להסדרת הביטחון בגופים ציבוריים, התשנ"ח-1998, על הלשכה המרכזית לסטטיסטיקה.
דוד אמסלם: החלת החוק להסדרת הביטחון בגופים ציבוריים, התשנ"ח-1998, על חברת נת"ע – נת"ע זה נת"ע?
<איילת לוי: נתיבי תחבורה עירוניים.
דוד אמסלם: תל-אביב?
<איילת לוי: תל-אביב.
דוד אמסלם: הרכבת הקלה בירושלים זה לא פה?
<איילת לוי: יסבירו למה לא.
דוד אמסלם: ו-4.
דוד אמסלם: החלת החוק להסדרת הביטחון בגופים ציבוריים, התשנ"ח-1998, על בעלי זכויות בחזקות I/14 "לוויתן דרום" ו-I/15 "לוויתן צפון" – טוב שאני לא מבקש סיור בוועדה במקום, כדי שנראה איפה זה.
דוד אמסלם: טוב, רבותי, אתחיל את הדיון בזה שקודם כול אני מבקש לקבל הסבר.
דוד אמסלם: בוא תסבירו לנו על הגופים האלה, חלקם אני לא מכיר, ותגידו לנו מה אתם מבקשים.
דוד אמסלם: אז מי רוצה לדבר?
<עמית אשכנזי: צהריים טובים, אדוני.
<עמית אשכנזי: שמי עמית אשכנזי, אני היועץ המשפטי של מטה הסייבר הלאומי במשרד ראש הממשלה.
<עמית אשכנזי: אנחנו עוסקים בתיקון של התוספות לחוק להסדרת הביטחון בגופים ציבוריים.
<עמית אשכנזי: בהתאם לחוק הזה, בהמשך למדיניות ממשלתית, נקבעה הסדרה ביטחונית אבטחתית בתחום אבטחת המידע, על מנת להגן על גופים, חלקם אזרחיים, חלקם ציבוריים, אשר בתרחיש של לוחמת מידע ניתן לגרום באמצעותם לנזק משמעותי לאינטרסים לאומיים.
<עמית אשכנזי: כיום נמצאים בתוספת כ-29-28 גופים, ביניהם חברת חשמל, בנק הדם, מקורות.
<עמית אשכנזי: אלה גופים שמדינת ישראל - - -
דוד אמסלם: אלה שכאן לא מופיעים - - -
<עמית אשכנזי: כרגע לא.
<עמית אשכנזי: אני מיד מגיע לזה, אדוני.
<עמית אשכנזי: וכרגע בעצם החוק להסדרת הביטחון הוא הכלי הרגולטורי, שבאמצעותו אנחנו נותנים רגולציה, לפי החוק להסדרת הביטחון, לאותם גופים, על מנת שהם יגנו על עצמם, וגם יקבלו הנחיה שוטפת בהקשר הזה.
<עמית אשכנזי: הגוף האחראי לפי החוק על ההנחיה השוטפת הינו שירות הביטחון הכללי, בהתאם למדיניות הממשלה, כאשר בהתאם לחוק ובהתאם להחלטות הממשלה מונתה ועדת היגוי, שבעבר ישבה במועצה לביטחון לאומי וכיום יושבת במטה הסייבר הלאומי, מעת שהוקם בשנת 2011, והוא בעצם הגוף הלאומי לנושא הגנת סייבר.
<עמית אשכנזי: התהליך הינו ששירות הביטחון הכללי איתר גופים אשר תרחיש לוחמת מידע לגביהם יכול לגרום לאותו נזק שדיברנו עליו, הוא מציג את הנושאים האלה לוועדת ההיגוי, ועדת ההיגוי מקיימת על כך דיון.
<עמית אשכנזי: בהנחה שוועדת ההיגוי מקבלת את עמדת שירות הביטחון הכללי, הדבר הזה מובא לאישור השרים הרלוונטיים, אחד מהם זה השר לביטחון הפנים שאחראי על החוק, השר שני הוא ראש הממשלה שאחראי על השב"כ ועל נושא התוספות שקשורות לאבטחת מידע, והשר השלישי הינו השר שאחראי על התחום.
דוד אמסלם: השר השלישי?
<עמית אשכנזי: שאחראי על התחום.
<עמית אשכנזי: לצורך העניין, אם אנחנו עוסקים בגוף בסקטור התחבורה כמו נת"ע – שר התחבורה, על מנת לוודא שהדבר הזה תואם גם את התפיסה שלו לגבי אחריותו.
<עמית אשכנזי: סופו של תהליך הינו בתיקון התוספת הרביעית לחוק להסדרת הביטחון, שזה המהלך שאנחנו נמצאים בו כרגע.
<עמית אשכנזי: ביחס לכל אחד מהגופים צריך לציין, שהתהליך של הדיון בוועדת ההיגוי הסתיים לפני מספר שנים, ולמעשה כלל הגופים נמצאים במהלך של הנחיה מרצון, כלומר הם קיבלו על עצמם את ההבנה שהם גוף שתרחיש לוחמת מידע יכול לגרום בו לנזק חמור, והם מצויים בהנחיה מרצון מול היחידה הרלוונטית בשירות הביטחון הכללי.
<עמית אשכנזי: המטרה שלנו פה היא להשלים את המהלך גם ברמה הסטטוטורית.
דוד אמסלם: מתי אמרת שבעצם הם - - -
<עמית אשכנזי: לכל אחד מהגופים יש פרק זמן אחר, אבל בסופו של דבר מאחר שהייתה - - -
דוד אמסלם: אמרת 20 שנה?
<עמית אשכנזי: לא 20 שנה.
<עמית אשכנזי: אנחנו מדברים על תקופות שלדעתי בין שנתיים לשלוש.
<קריאה: 2011.
<עמית אשכנזי: חלק מהם ככה, חלק - - -
<אביהו ב': לגבי נת"ע זה חמש שנים.
<אביהו ב': לגבי נמלי הים והלמ"ס, אנחנו סדר גודל של שנה וחצי-שנתיים.
דוד אמסלם: זאת אומרת, לפני חמש שנים הייתה המלצה לגביהם?
<אביהו ב': לגבי נת"ע.
<אביהו ב': לגבי השניים האחרים - - -
דוד אמסלם: אז למה באתם היום?
<עמית אשכנזי: התשובה לזה, אדוני, היא שהתהליך מול השרים והתהליך מול הכנסת – את הבקשה הנחנו בינואר 2016.
<עמית אשכנזי: והתהליכים האלה לוקחים זמן מבחינת - - -
דוד אמסלם: אני שואל, אם בנת"ע למשל הוועדה החליטה לפני כחמש שנים – דרך אגב, מדובר על ביטחון, אני מבין.
דוד אמסלם: דחוף.
דוד אמסלם: למה זה הגיע היום אלינו?
<עמית אשכנזי: אני מסביר שוב, שיש פה תהליכים פנים ממשלתיים.
דוד אמסלם: חמש שנים?
<עמית אשכנזי: אני יכול לקחת אחריות רק על מה שמטה הסייבר הלאומי אחראי לזה.
<עמית אשכנזי: אבל אשלים בכל זאת, כי אתה שואל.
<עמית אשכנזי: מטה הסייבר הלאומי הוקם בשנת 2011, ובעצם לקח אחריות על הנושא הזה בינואר 2014.
<עמית אשכנזי: ומאז ינואר 2014 אנחנו עובדים לקדם את הנושא, לפני כן הנושא היה באחריות של המועצה לביטחון לאומי.
דוד אמסלם: הבנתי את הרעיון, בואו ניכנס - - -
<עמית אשכנזי: יש עוד נקודה אחרונה, אדוני, ברשותך להשלים.
<עמית אשכנזי: הבוקר דנו בוועדת החוץ והביטחון בתיקון לחוק, שהתוצאה שלו היא שבעקבות התיקון לחוק, ראש הממשלה יוכל להעביר את האחריות להנחיה לפי החוק משירות הביטחון הכללי לרשות הלאומית להגנת הסייבר, שהוקמה בהחלטת הממשלה.
דוד אמסלם: זה במסגרת החוק הקיים שלנו?
<עמית אשכנזי: זה במסגרת תיקון לחוק להסדרת הביטחון, שנדון היום בבוקר בוועדת החוץ והביטחון.
דוד אמסלם: נשמע לי מאוד סביר והגיוני.
דוד אמסלם: בכלל כשהקמתם את הסייבר, זה היה הרעיון, אז לא הבנתי למה לא הבאתם את זה אז, אבל כנראה שיש לכם הרבה זמן לכל נושא.
<עמית אשכנזי: - - -
דוד אמסלם: מדובר בביטחון אני מבין, לא?
דוד אמסלם: חשבתי ביטחון זה דחוף.
דוד אמסלם: בבקשה, מי רוצה להציג את הנושאים לפי הפירוט שלהם?
<מירי פרנקל-שור: אתם רוצים לסגור את הדיון?
<עמית אשכנזי: אדוני, אנחנו יכולים להציג חלק מהדברים ברמה יותר כללית.
דוד אמסלם: רק כללית.
<עמית אשכנזי: ככל - - - לרדת לפרטים, נבקש לסגור את הדיון, כי מדברים בעצם על עניינים - - -
דוד אמסלם: כשאתם מתכוונים לסגור את הדיון, מה המשמעות?
דוד אמסלם: סוגרים בפני מי?
<עמית אשכנזי: קודם כול, שלא יהיה בשידור.
<מירי פרנקל-שור: המשמעות שלא יהיה שידור, ושהפרוטוקול לא יעלה לאתר הכנסת.
דוד אמסלם: אז תגיד לנו מתי.
דוד אמסלם: אני לא צריך את העומק, אני רוצה באופן בסיסי.
דוד אמסלם: לי פחות חשוב.
<עמית אשכנזי: אז באופן בסיסי, אני חושב שאנחנו יכולים להציג את הדברים באופן - - -
<מירי פרנקל-שור: לא, בוא נסגור את הדיון.
<קריאה: את כולו?
<מירי פרנקל-שור: מה שאנחנו יורדים – כן.
דוד אמסלם: מרים רוצה יותר פרטים.
<מירי פרנקל-שור: לא, דיון שצריך שהוועדה תקבל, ולא - - -
<מירי פרנקל-שור: אז נסגור אותו לפי סעיף 120(ד) לתקנון הכנסת.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק לתיקון פקודת מסי העירייה ומסי הממשלה (פטורין) (מס' 26) (תנאים לפטור מארנונה למוסד מתנדב), התשע"ו–2016 של חבר הכנסת דוד אמסלם, הכנה לקריאה שנייה ושלישית.
דוד אמסלם: אני אעביר את זכות הדיבור ליועץ המשפטי, תומר, שיקריא את הנוסח עליו אנחנו רוצים להצביע ואחרי כן נשמע את ההסתייגויות של חברי הכנסת, נצביע על ההסתייגויות, ואחר כך נצביע על החוק כולו.
דוד אמסלם: בבקשה, תומר ידידי.
<תומר רוזנר: תודה אדוני היושב ראש.
<תומר רוזנר: הנוסח שאושר בקריאה ראשונה, יש בו שני שינויים שאני רוצה להסב את תשומת הלב אליהם.
<תומר רוזנר: שינוי אחד הוא בסיפא של הפסקה הראשונה בה נאמר שבנוסף לכך שלא יתנו את מתן ההנחה בארנונה בכך שהמוסד מספק שירותים בעיקר לתושבי הרשות המקומית, גם בכך שלא יבדקו אם פעולתו נעשית לפי הוראות כל דין לגבי מוסד חינוך.
אוסאמה סעדי: לגבי השינוי הראשון, דיברנו שזה לא יהיה קשור.
דוד אמסלם: הוא לא קושר.
אוסאמה סעדי: אבל בהצעה המקורית שלך, אני זוכר.
דוד אמסלם: כרגע תיקנו את זה.
אוסאמה סעדי: אני שואל לגבי השינוי.
דוד אמסלם: עכשיו זה שונה.
<תומר רוזנר: השינוי השני הוא לבקשת מרכז השלטון המקומי ומשרד הפנים.
<תומר רוזנר: בהצעה שאושרה בקריאה ראשונה נכתב שהפטור יינתן ממועד הגשת הבקשה.
<תומר רוזנר: הובהר שהמועד הזה הוא ממועד הבקשה על כל פרטיה.
<תומר רוזנר: כלומר, הבקשה מוגשת עם כל המסמכים שצריך ולא סתם איזה פתק כשאחר כך לא משלימים את הפרטים.
<תומר רוזנר: זאת אומרת, רק כשהבקשה מלאה ושלמה, מתחיל להימנות המועד לפטור.
<תומר רוזנר: אלה השינויים המרכזיים.
<תומר רוזנר: אני מציע שגלעד יקריא את ההצעה.
אוסאמה סעדי: אבל מה שאמרת לא מופיע בסעיף 2.
<תומר רוזנר: אם עכשיו אתה מגיש בקשה והבקשה לא שלמה, נניח לא צירפת תעודת התאגדות, אז זה לא מתחיל להימנות מאותו יום.
<תומר רוזנר: אתה צריך להגיש את הבקשה שלמה עם כל מה שצריך לצרף ואז זה מתחיל להימנות.
אוסאמה סעדי: כתוב שיראו כאילו ניתן ביום ההגשה.
דוד אמסלם: אני מציע שקודם נקריא את הנוסח המעודכן.
דוד אמסלם: על מנת לחדד את העניין, כיוון שחלק מהאנשים לא היו כאן, הסיכום עם האוצר הוא שאנחנו לא מכניסים את זה לחקיקה אבל זה במסגרת הפרוטוקול ונלווה לחקיקה שהאוצר משפה את הרשויות בגין הנושא הזה בשליש עבור סוציו אחד-ארבע, להוציא ירושלים.
דוד אמסלם: שליש מהמאה אחוזים.
<קריאה: שליש או חצי מהפטור.
<קריאה: במרכז השלטון המקומי מתחכמים.
דוד אמסלם: למעט ירושלים.
דוד אמסלם: אתה לא בסוציו אחד-ארבע.
<יוחאי דמארי: אני סופג את כל ההפחתה.
דוד אמסלם: נכון, אבל לא קשור מה שאמרנו עכשיו.
<גלעד קרן: חוק לתיקון פקודת מסי העירייה ומסי הממשלה (פטורין) (מס' 26), התשע"ו–2016
<גלעד קרן: בפקודת מסי העירייה ומסי הממשלה (פטורין), 1938, בסעיף 5(י) – האמור בו יסומן כפסקה "(1)" ובסופה יבוא "ואולם לא יתנה שר הפנים מתן פטורין על פי סעיף זה למוסד-מתנדב שעיקר פעילותו בענייני בריאות, רווחה או חינוך לתלמידים עד גיל 18 שאינו מוסד חינוך כאמור בסעיף 4 או 5ג, או לארכיון ציבורי כהגדרתו בחוק הארכיונים, התשט"ו-1955, בכך שפעילותו משרתת בעיקר את תושבי הרשות המקומית שבה הוא פועל, ולעניין מוסד שעיקר פעילותו בענייני חינוך כאמור - גם בבחינת קיום הוראות כל דין החלות על פעולתו".
<גלעד קרן: אחרי פסקה (1) יבוא: "(2) יראו פטור מארנונה שניתן לפי סעיף קטן זה כאילו ניתן ביום הגשת הבקשה לפטור, על כל פרטיה.
<גלעד קרן: (3) פטור מארנונה כאמור בסעיף קטן זה יהיה לתקופה שלא תחת משלוש שנים".
דוד אמסלם: אני אעבור להסתייגויות.
: אני מבקש בסעיף 5(1), סעיף 2 להצעת החוק, במקום תלמידים עד גיל 18, מוסדות חינוך לתלמידים עד גיל 18, יבוא לתלמידים עד גיל 23.
דוד אמסלם: ההסתייגות נרשמה.
אוסאמה סעדי: אדוני היושב ראש, אנחנו כמובן תומכים עקרונית בהצעת החוק אבל אני חושב שאם אנחנו מצמצמים את זה רק לבריאות, רווחה או חינוך לתלמידים עד גיל 18, אני מבין את העיקרון ואת הרציו שעומד מאחורי זה.
אוסאמה סעדי: אם יש למשל עמותה שמתנדבת במגזר הערבי לנשים והיא עושה פעילות.
דוד אמסלם: בנושא רווחה?
אוסאמה סעדי: אני לא יודע אם זה רווחה.
אוסאמה סעדי: אני לא מדבר על הגיל אלא על הפעילות למען נשים.
דוד אמסלם: התנדבות.
אוסאמה סעדי: התנדבות.
אוסאמה סעדי: אתה מצמצם את זה.
דוד אמסלם: אני אגיד לך למה צמצמנו.
דוד אמסלם: הצעת החוק הראשונית שלי לא דיברה על הצמצום אלא דיברה באופן כללי.
דוד אמסלם: אנחנו ישבנו עם השלטון המקומי, עם משרד הפנים וחלק מראשי הרשויות עצמם והגזברים שלהם.
דוד אמסלם: עשינו מספר דיונים.
דוד אמסלם: כתוצאה מהדיונים האלה, הם התנגדו לעניין באופן גורף והיו להם גם נימוקים לא רעים.
דוד אמסלם: אנחנו נכנסנו למשל באופן כללי לעמותות.
דוד אמסלם: מלכ"רים.
דוד אמסלם: הסתבר שיש מלכ"רים שבאמת אין שום סיבה שלא ישלמו.
דוד אמסלם: מישהו אמר לי כדוגמה מפעל הפיס.
דוד אמסלם: מפעל הפיס הוא בדרך כלל מלכ"ר.
דוד אמסלם: יש סיבה שמפעל הפיס לא ישלם ארנונה?
עבדאללה אבו מערוף: שישלם.
דוד אמסלם: יש הרבה כאלה.
דוד אמסלם: לכן זה בעיקר בא מאזור גזרת תל אביב, שם יושבים להם כאלה מלכ"רים עשירים.
דוד אמסלם: אצלנו בירושלים כל המלכ"רים עניים.
דוד אמסלם: לכן אנחנו צמצמנו את זה.
דוד אמסלם: אם יש מישהו שחושב שהוא רוצה להרחיב בנושא מסוים.
אוסאמה סעדי: לא, לא להרחיב באופן גורף.
אוסאמה סעדי: ברגע שאתה מכניס בריאות ורווחה, במגזר הערבי יש לנו הרבה מוסדות מתנדבים שעיקר פעילותם היא בקרב הנשים.
עבדאללה אבו מערוף: צריך להוסיף גם תרבות.
עבדאללה אבו מערוף: רווחה, תרבות או חינוך.
דוד אמסלם: אנחנו בעצם סיכמנו, כמו שאמרתי בפורום הזה, וכדי להגיע להבנה הזאת לקח לנו המון זמן.
דוד אמסלם: לא סתם החוק התעכב עד היום.
דוד אמסלם: תזכרו, התחלנו אתו לפני כמה חודשים, לפני חודשיים-שלושה.
עבדאללה אבו מערוף: יותר.
אוסאמה סעדי: אני לא רוצה לעכב אבל אם אתה כותב רווחה, תוסיף חינוך ותרבות.
דוד אמסלם: אם הם פועלים בתוך הרשות המקומית - - -
אוסאמה סעדי: בתוך הרשות המקומית.
דוד אמסלם: ממילא הם מקבלים.
אוסאמה סעדי: איך מקבלים?
דוד אמסלם: כאן מדובר על עמותות ארציות.
דוד אמסלם: כל מה שדיברנו כאן עד עכשיו בנושא הזה, אלה עמותות ארציות.
דוד אמסלם: אני אסביר מה האבסורד בחוק הזה ולמה הוא זועק מבחינת אי הצדק שלו.
דוד אמסלם: יש עמותות מקומיות שמקבלות פטור לפי הקריטריונים, או הנחה.
דוד אמסלם: ניקח למשל את יד שרה.
דוד אמסלם: ליד שרה יש בארץ 138 סניפים והיא עושה שירות עבור מדינת ישראל.
דוד אמסלם: דרך אגב, אני תמיד מדגיש את זה.
דוד אמסלם: על פי החוק, כל מי שיוצא מבית החולים, מדינת ישראל אמורה לספק לו את הציוד הרפואי ולא, תשאיר אותו בבית החולים ותשלם על האשפוז.
דוד אמסלם: מה עושה המדינה?
דוד אמסלם: היא משחררת את החולה ובמיון נותנים לו פתק שאומר נא ללכת ליד שרה ולקחת קביים, עגלה, מחולל חמצן, קח מיטה, קח מה שאתה רוצה מיד שרה כאילו שם יש צדיק שמחלק הכול חינם.
דוד אמסלם: אבל מה עושים?
דוד אמסלם: עשינו סיור ביד שרה לפני חודש וחצי, מדהים.
דוד אמסלם: הייתי מצפה שגם תבואו לסיורים האלה.
דוד אמסלם: דרך אגב, לא בגללנו אלא בגלל אותו מוסד שאנחנו באים לשם ונותנים לו רוח גבית ונותנים לו אנרגיות חיוביות.
דוד אמסלם: הסתבר שליד שרה יש סניפים ויש לו מטה מרכזי.
אוסאמה סעדי: אפילו בבית צפפא יש לו סניף.
דוד אמסלם: מוסד שיש לו סניפים בכל הארץ ללא הבחנה.
דוד אמסלם: בקטע המקומי הוא בא לעירייה המקומית ואז העירייה נותנת לו פטור.
דוד אמסלם: לא משנה שהם לא מאפשרים לו לבוא כמוסד אחד למשרד הפנים ולהגיד לו שייתן להם פטור לכל הארץ אלא הם צריכים לרוץ אחרי כל עירייה ועירייה.
דוד אמסלם: הוא בא לעירייה, העירייה נותנת לו פטור.
דוד אמסלם: אבל במוסד הראשי שמנהל את הכול, אומרים לו שאתה לא מקבל פטור ולמה?
דוד אמסלם: כי אתה נותן שירות לכל הארץ.
דוד אמסלם: זה האבסורד ואת זה באנו לתקן באמצעות החוק הזה.
דוד אמסלם: אתה אומר שיש נשים בכפר כזה או אחר שיש להן פעילות מקומית דרך המועצה, ממילא מגיע להן פטור לפי החוק היום.
דוד אמסלם: לא לפי החוק הזה אלא לפי חוק המלכ"רים הקיים.
דוד אמסלם: לכן זה עונה לנו על העניין.
אוסאמה סעדי: הן לא מלכ"ר.
אוסאמה סעדי: הן לא רשומות.
<תומר רוזנר: לא מלכ"ר, זאת בעיה.
דוד אמסלם: אם הן לא מלכ"ר, זאת בעיה.
דוד אמסלם: החוק הזה עוסק רק במלכ"רים.
אוסאמה סעדי: עוד שאלה, לגבי סעיף 3.
אוסאמה סעדי: הפטור מארנונה יהיה לתקופה שלא תפחת משלוש שנים.
אוסאמה סעדי: לא הבנתי את זה.
דוד אמסלם: תומר, תסביר לנו את הסעיף הזה.
<תומר רוזנר: הכוונה היא לא לטרטר את הגורם שמקבל את הפטור.
<תומר רוזנר: אם הוא עומד בכל התנאים, ייתנו לו פטור לתקופה של שלוש שנים.
דוד אמסלם: במינימום.
דוד אמסלם: שלא יביאו אותו כל שנה.
דוד אמסלם: דרך אגב, זה חידוש גדול ובמאמת שאפו לתומר על ההערה הזאת.
דוד אמסלם: אמרתי לך, לפעמים הם רבים עם העירייה ועד שמאשרים להם, כבר נגמרת השנה.
אוסאמה סעדי: אחרי שלוש שנים, פונים שוב.
דוד אמסלם: היום כל שנה הוא צריך לבוא.
אוסאמה סעדי: אבל האזרח הרגיל היום גם צריך לבוא כל שנה.
עבדאללה אבו מערוף: אני מציע לומר שהפטור מארנונה יהיה לתקופה של שלוש שנים וחידוש בהתאם.
דוד אמסלם: עבדאללה פוחד שמבחינת החוק, זה רק לשלוש שנים וזהו.
עבדאללה אבו מערוף: צריך לומר לשלוש שנים וחידוש בהתאם.
אוסאמה סעדי: הוא מגיש בקשה מחדש.
עבדאללה אבו מערוף: כן, אבל יגידו לו שזה רק לשלוש שנים.
<תומר רוזנר: אנחנו נוסיף "בכל פעם".
עבדאללה אבו מערוף: בכל פעם.
דוד אמסלם: אני חשבתי שתחולת החוק תופסת לשלוש שנים.
<תומר רוזנר: נוסיף.
עבדאללה אבו מערוף: אם אפשר להוסיף את המילה תרבות.
עבדאללה אבו מערוף: נסתפק בזה.
דוד אמסלם: רבותיי, יש למישהו עוד הסתייגויות?
אורי מקלב: לפני ההסתייגות, שאלת הבהרה.
אורי מקלב: כשאנחנו מדברים על מוסד חינוך עד גיל 18, מדובר רק על החלק הראשון שאנחנו מדברים עליו שעיקר פעילותו לתושבי העיר?
<תומר רוזנר: גם החלק השני.
אורי מקלב: על כל החלקים.
אוסאמה סעדי: אתה רוצה עד גיל 23?
אורי מקלב: יותר מ-18.
אורי מקלב: אני רוצה להקל על ההסתייגות כדי שתובן.
אורי מקלב: החלק הזה שאין הבדל בין בריאות לרווחה, זה לכל הגילים ואתה לא מבדיל.
: כמובן.
: מוסד חינוכי.
אורי מקלב: הם רצו להגביל עד גיל 18 את החלק השני אבל בחלק הראשון מדברים על עיקר פעילותו.
דוד אמסלם: אנחנו נביא את זה אחר כך להצבעה.
דוד אמסלם: אתה מצטרף להסתייגות של יעקב אשר.
אורי מקלב: אני רוצה להגביל את ההסתייגות לחלק הראשון לחוק.
<תומר רוזנר: רק לנושא של המקומי.
אורי מקלב: רק לגבי זה.
<קריאה: לא לצמצם.
<קריאה: להרחיב.
דוד אמסלם: הוא מצמצם את ההרחבה שהוא עשה.
אורי מקלב: לחילופין אני אומר.
עבדאללה אבו מערוף: הסתייגות לרשות דיבור במליאה.
דוד אמסלם: גם עבדאללה וגם כולם.
<תומר רוזנר: בחלק הראשון מעל גיל 18 בלבד.
<תומר רוזנר: בחלק השני אתה משאיר גיל 18.
<תומר רוזנר: בחלק הראשון מעל גיל 18 ובחלק השני עד גיל 18.
איתן ברושי: עלה הצורך להרחיב את האפשרות למכללות טכנולוגיות שלא מוכרות כמוסד להשכלה גבוהה בתוך ההרחבה.
דוד אמסלם: אתה תקבל תשובה.
דוד אמסלם: אתה יודע, פטור בלא כלום לא תצא מכאן.
דוד אמסלם: אני בשבוע שעבר עשיתי דיון על הארנונה ומשרד הפנים לא הגיע אליו.
דוד אמסלם: הגיע נציג לא הכי בכיר ממשרד הפנים כפי שחשבתי שצריך להיות.
<מרדכי כהן: סגן מנהל המינהל.
דוד אמסלם: כשאתה מזמין דיון בקבינט, הרמטכ"ל מגיע.
דוד אמסלם: תלוי לאיזה נושא.
דוד אמסלם: נושא הארנונה, אמרתי לך, זה נושא מז'ורי גדול וענק שצריכות להיות בו החלטות פיקודיות.
דוד אמסלם: אני מצפה שהדרג המקצועי יבוא כולו כי זה נושא כבד וזה לא דבר פשוט.
דוד אמסלם: אם אני עושה דיון על נושא שהוא חשוב אבל הוא איזוטרי ברמת אותו פקיד שזה הנושא שלו, אין לי בעיה.
דוד אמסלם: אבל נושא הארנונה לדעתי הוא נושא משר צפונה וגם הוא צריך להעביר את זה מול הממשלה.
דוד אמסלם: לכן חשבתי שהדרג הוא חשוב ולא בגלל שאני חשבתי שהוא לא יכול לתת את התשובות.
דוד אמסלם: תאמין לי, ידעתי מצוין שהוא יכול לתת את כל התשובות ואולי אפילו יותר טוב מאחרים, אבל אני חשבתי שהאווירה הכללית היא חשובה, איך אנחנו רואים את זה כולנו, איך המשרד רואה את הסוגיה הזאת וזה כמעט הנושא היחיד שביקשתי שיבוא הדרג הכי בכיר במשרד.
דוד אמסלם: לגבי המכללות קיבלתי מכתב ואני גם נפגשתי אתן.
דוד אמסלם: נסעתי לתל אביב ופגשתי אותן.
דוד אמסלם: זה לא הנושא ולכן אני לא רוצה לפתוח אותו בדיון הזה כי אנחנו לא שם.
דוד אמסלם: רק כחומר למחשבה וכדי שתבינו לאן הדברים מקצינים ומגיעים.
דוד אמסלם: למכללות רגילות מגיעים פטורים.
דוד אמסלם: אורט לא מקבל ואין לי מושג למה.
דוד אמסלם: אבל עזוב, זה לא הנושא.
דוד אמסלם: אני אראה לכם עוד סדרה של אבסורדים שבמסגרת הארנונה.
דוד אמסלם: לכן אני רוצה את חוק הארנונה.
דוד אמסלם: לשם כך אני רוצה לעשות דיון על הארנונה, כדי לסגור את הסיפור הזה ולטפל בארנונה.
דוד אמסלם: לכן, ברושי, אנחנו נטפל בזה במסגרת דיון אחר.
אורי מקלב: הייתי אומר את זה בדיון על הארנונה מול היועץ המשפטי של הוועדה ומולנו שאנחנו לא יועצים משפטיים.
אורי מקלב: יש מעל שלושים יועצים משפטיים שאחרי כן על כל דיוק ועל כל תג בחוק, הם מנסים לעשות פרשנות עצמית של הרשות המקומית.
אורי מקלב: בסעיף (2) נאמר "על כל פרטיה".
אורי מקלב: מה זה על כל פרטיה?
אורי מקלב: רוב ועיקר פרטיה.
אורי מקלב: אחרת הם תמיד ימצאו משהו ואז אתה עומד עם ידיים מורמות ולא יכול לעשות שום דבר.
דוד אמסלם: אתה אומר שכאשר דוד המלך אמר להם צאו והתפרנסו זה מזה, הוא לא התכוון שכולם יהיו עורכי דין.
<תומר רוזנר: אני יכול לתת לך מענה יותר טוב כדי להפיס את דעתך, אם תסכים.
<תומר רוזנר: במקום לכתוב על כל פרטיה, אנחנו נכתוב על כל הפרטים שהתבקשו.
<תומר רוזנר: זאת אומרת, אם משהו שביקשו ממנו, הוא לא הביא – זה יהיה ברור שצריכים לבקש ממנו פרטים.
: צריך להיות טופס שאומר מה הוא צריך להביא.
איתן ברושי: היושב ראש, אני בכל זאת שואל.
איתן ברושי: אתה חושב שההסתייגות נכונה כי אתה הצדקת אותה אבל אתה אומר לא כרגע.
איתן ברושי: אני שואל אם אתה יכול לתת כאן איזו מסגרת של משהו, למה לא כרגע ומתי כן.
דוד אמסלם: אנחנו כרגע גיבשנו כאן את הצעת החוק הזאת לאחר שתיאמנו אותה הרבה זמן והרבה דם יזע ודמעות השקענו בה.
דוד אמסלם: דרך אגב, יש עוד הוצאות נוספות של ארנונה, אחרות, שהן לא כאן.
דוד אמסלם: אני מתכוון לטפל בסוגיית הארנונה בכללותה.
דוד אמסלם: האמן לי, רשמתי בפניי בנושא הארנונה שלפחות יש לי שלושים-ארבעים סעיפים שאני ארצה לדבר עליהם ואחד מהם הוא המכללות.
דוד אמסלם: אחד מהם הוא בתי האבות.
דוד אמסלם: יש הרבה אבסורדים.
דוד אמסלם: אני מסתובב בארץ ואני שומע כל מיני גופים ואני המום ממה שמספרים לי ואני רושם את הדברים.
דוד אמסלם: דרך אגב, יש נושאים אחרים שאנחנו נאבקים עם מרכז השלטון המקומי כמו ארנונה של בסיסי צה"ל, מוסדות מדינה ועוד.
דוד אמסלם: לא פותרים אבסורד בעוד אבסורד ולכן יש כאן
דוד אמסלם: שני אבסורדים כאשר האחד הוא שהמדינה לא משלמת לכם את מה שהיא צריכה, ועל זה אני עושה דיון ונאבק על זה, ומצד שני אתם גובים מאנשים שלא צריך לגבות מהם.
דוד אמסלם: אתם עושים בדיוק את מה שאסור לעשות, אתם מחברים שתי עוולות ולכן אני אומר, בוא נסדיר את זה.
<איתי חוטר: הכול לפי חוק.
דוד אמסלם: אל תגיד לי לפי חוק.
דוד אמסלם: אנחנו כאן כדי לשנות את החוק.
דוד אמסלם: אתה באת, דיברת אתי לגבי המהות.
דוד אמסלם: אם אתה מדבר אתי לפי חוק, קבל את זה גם לפי חוק והכול יהיה בסדר.
דוד אמסלם: אם זה מה שמטריד אותך.
דוד אמסלם: אתה תמיד תעבוד לפי החוק.
דוד אמסלם: עכשיו נשמע את משרד המשפטים ואת משרד הפנים ואחרי כן נשמע את השלטון המקומי ונעבור להצבעות.
<קריאה: גם משרד החינוך.
דוד אמסלם: גם משרד החינוך.
<אריאל צבי: בוקר טוב אדוני היושב ראש.
<אריאל צבי: אני רוצה להתייחס לנוסח שמונח כאן לפנינו לעניין זה שהשר לא יבחן את קיום הוראות כל דין החלות על פעולתו של מוסד חינוך.
<אריאל צבי: מה שבעצם מוצע כאן זה שהמחוקק אומר לגורם המינהלי, אומר לשר לעצום את העיניים.
דוד אמסלם: לא לעצום את העיניים.
דוד אמסלם: לא לקחת בחשבון.
<אריאל צבי: לא לקחת בחשבון.
<אריאל צבי: זאת אומרת, להתעלם במפורש - - -
<אריאל צבי: מנסיבות של פעילות לא חוקית של מוסד חינוך.
<אריאל צבי: אנחנו חושבים שהסעיף הזה הוא מעורר קושי משמעותי.
דוד אמסלם: בדיוק כמו שמס הכנסה גובה מאחד שהוא גנב גם מס הכנסה.
דוד אמסלם: הוא מתעלם מהפעילות הלא חוקית.
דוד אמסלם: הוא גובה מס הכנסה.
<אריאל צבי: כאן אתה בעצם נותן הנחה ממס לגורם.
דוד אמסלם: אני מדבר על הרעיון.
דוד אמסלם: אתה מדבר על רעיון ההתעלמות.
דוד אמסלם: הרי לכאורה אתה אומר שאם משהו לא חוקי, אני כרגע לא דן למה הוא לא חוקי, הוא כשלעצמו לדעתי לא חוקי, הלא חוקי הזה.
דוד אמסלם: אבל אתה בא לרעיון לכאורה ואומר שיש משהו לא חוקי ואז למה אני אנקוט פעולה של המדינה מולו, בוא נתעסק בלא חוקי.
דוד אמסלם: אמרתי לך שגם מישהו שהוא גונב, מס הכנסה בא אליו וגובה ממנו את הכסף.
<קריאה: מעקל לו את החשבון.
<אריאל צבי: יש הבדל בין לחייב במס.
דוד אמסלם: אתה אומר שיש הבדל ברמת המהות אם המדינה לוקחת לבין זה שהיא נותנת.
<אריאל צבי: ברמת האינטרס הציבורי - - -
דוד אמסלם: את האינטרס הציבורי, שים בצד.
דוד אמסלם: אני מדבר ברמת המוסר וההיגיון.
דוד אמסלם: אתה אומר שהיכן שהמדינה מרוויחה כסף, לא משנה.
<אריאל צבי: המדינה מרוויחה, זה שורה אחת להציג את הדברים.
<אריאל צבי: במקרה שבו האינטרס הציבורי אומר שהמדינה מקבלת כסף על פעילות חוקית, זה דבר אחד, במצב בו אני נותן הנחה או הטבה לגורם שעושה פעילות לא חוקית, זה משהו אחר.
<אריאל צבי: ברשותך, אדוני, אני אשלים את ההתייחסות.
אורי מקלב: חריגות בנייה, גם לוקחים.
<אריאל צבי: מעבר לפגיעה שיש כאן בשלטון החוק - - -
דוד אמסלם: דרך אגב, אני רוצה להגיד משהו.
דוד אמסלם: ברגע שאנחנו מתקנים את החוק, זאת לא פגיעה בשלטון החוק.
<אריאל צבי: אני אגיד את הדבר השני.
<אריאל צבי: בעיני החוק הזה מעורר קושי גם בהיבט החוקתי של תכלית ראויה בגלל שיש כאן
<אריאל צבי: בעצם תכלית ובית המשפט כבר התייחס בדיוק לתכלית של המצב הקיים והוא דיבר על זה שלא יתכן שההטבה בארנונה תינתן למוסדות שמפירים את החוק.
<אריאל צבי: כשהמחוקק הולך ואומר לשר במפורש שהוא רוצה כן לתגמל כאן, במובן של הנחה מארנונה, גם מוסדות שמפירים את החוק, הנטל כאן - - -
דוד אמסלם: אולי לדעתך החוק עצמו הוא לא חוקתי?
דוד אמסלם: אותו חוק שמגביל.
דוד אמסלם: כדי שתבינו כולכם.
דוד אמסלם: יש מה שנקרא חיידרים, של מי?
דוד אמסלם: של חלק מהאדמו"רים שהם נמצאים כאן מלפני קום המדינה והם חינכו את הילדים שלהם בזרם מסוים, בעיקר נטורי קרתא.
דוד אמסלם: הם לא מבקשים מהמדינה שקל.
דוד אמסלם: באה המדינה ואומרת לכם, רבותיי, אתם לא מוסד חינוכי.
דוד אמסלם: החיידר הזה הוא לא חיידר אלא זה מפעל, זה עסק.
דוד אמסלם: אז לא מספיק שהם לא מבקשים את הכסף, אמרו להם, לא, אתם תשלמו ארנונה.
דוד אמסלם: והוא אומר לי שזה חוקי.
דוד אמסלם: כי כתוב.
אוסאמה סעדי: הם לא חוקיים.
דוד אמסלם: הוא לא שאל איך שחוקקו את החוק מישהו לא קם ואמר, רק רגע, זה פוגע.
דוד אמסלם: אם מישהו באמת חושב על זכויות אדם, חושב על זכויות החינוך של הילדים האלה, זה לא חוקי.